Publication: Magyar Közlöny
Issue: MK-2002-24 (Year: 2002, Number: 24)
Era: 1990-2004
Section: a 11/2002. (II. 20.) PM rendelethez
Paragraph Index: 415

a 11/2002. (II. 20.) PM rendelethez Kitöltési útmutató A) BEFEKTETÉSI ALAP NETTÓ ESZKÖZÉRTÉKÉNEK MEGÁLLAPÍTÁSA TÁBLA A befektetési alapok nettó eszközértékének megállapítása. A tábla kitöltésének elsõdleges célja a befektetési alap nettó eszközértékének megállapítása. A tábla minden alaptípusra és fajtára egységes, ezért tartalmazza mindazon eszközöket, amelybe az alapok a Tpt. szerint befektethetnek. A tábla másodlagos célja a befektetési limitek betartásának folyamatos követése, ellenõrzése. A sorok és oszlopok a fenti céloknak megfelelõen úgy tagolódnak — a befektetési eszközök és egyéb eszközök felosztása oly módon történt —, hogy azok tükrözzék a Tpt. által elõírt befektetési szabályokat. A tábla sorait eszköz szintû bontásban kell kitölteni. Az elsõ oszlop a PSZÁF adatfeldolgozási rendszerében használt sorkódokat tartalmazza. A sorkódokat a Felügyelet e rendelet 5. §-a keretében határozza meg. A megnevezés oszlopba kerültek mindazok a befektetési eszközök és egyéb eszközök, amelyekbe az alapok befektethetnek. Az ISIN kód oszlopba az értékpapír ISIN kódját kell írni, amennyiben az ismert. Amennyiben az értékpapírnak nincs, vagy a PSZÁF jelentésfogadó rendszerében még nem ismert az ISIN vagy PSZÁF kódja, a jelentés küldésekor regisztrációs kérelmet kell kitölteni a rendszerben elõírtak alapján. A darabszám oszlopban az alap tulajdonában levõ eszközök darabszámát kell szerepeltetni miután a névérték nem mindig ismert. A piaci érték a befektetési és egyéb eszközöknek az alap kezelési szabályzatában foglalt értékelési elvek szerint kiszámított értéke. A nem forintban denominált eszközök értékét is az alap kezelési szabályzatában foglaltak szerint forintra átszámított értéken kell szerepeltetni. A nettósított értéket tartalmazó oszlopba az eszközöknek a Tpt. 273. §-a szerint kiszámított, az azonos jogokat megtestesítõ értékpapírok, valamint az azonos devizára, illetve befektetési eszközre és lejáratra szóló határidõs ügyletek, opciók, opciós utalványok hosszú (rövid) pozícióinak a rövid (hosszú) pozíciókkal szembeni többleteként adott, nettó pozíciójának forintban kifejezett piaci értékét kell írni. A nem nettósított pozíciók piaci értékét is át kell vezetni a nettósított érték oszlopba, vagyis minden pozíció — az egyszerû hosszú pozíció is — megjelenik ebben az oszlopban, ilyen esetekben a nettósított érték megegyezik a piaci értékkel. A devizanem oszlop tájékoztató jellegû, amelybe annak a devizának a nemzetközileg elfogadott jelét kell írni, amelyikben az adott sorban szereplõ eszköz denominált. Amennyiben ugyanazon eszközre különbözõ devizákban is van az alapnak pozíciója, azokat devizánként külön sorba kell írni. Az állampapírok a limiteknek megfelelõen OECD és egyéb állampapírok csoportosításba kerültek. Az OECD állampapírokon belül kiemelten szerepelnek az EU tagállamok által kibocsátott papírok. Állampapírok csak és kizárólag az állampapír sorokban szerepelhetnek a fent részletezett bontásban. Külön sorban kell kimutatni az EU tagállamok által garantált értékpapírokat, továbbá az olyan nemzetközi szervezet által kibocsátott vagy garantált értékpapírokat, amelynek az Európai Unió tagállamainak többsége tagja. Az e kategóriába sorolt kötvények máshol nem szerepelhetnek. A megfelelõen likvid értékpapírok sorokban azokat a tõzsdén jegyzett vagy elismert értékpapírpiacon forgalmazott értékpapírokat kell bemutatni, amelyeknek az utolsó naptári negyedévben mért napi átlagos forgalma meghaladja a százmillió forintot. Az egyéb tõzsdei papírok közt azokat a papírokat kell szerepeltetni, amelyek a fenti követelménynek nem felelnek meg. Külön soron kell bemutatni, de a befektetési korlátok szempontjából nem képeznek önálló kategóriát azok az értékpapírok, amelyeknek kibocsátója kötelezettséget vállalt az adott értékpapír fél éven belüli, tõzsdei vagy más elismert piacon történõ bevezetésére, és a bevezetésnek nincs törvényi vagy egyéb akadálya. Ezekre az értékpapírokra a tõzsdén nem jegyzett értékpapírok korlátjai az irányadók. A nyilvános alapok által megvásárolható tagsági jogokat megtestesítõ OTC értékpapírok körét úgy korlátozza a törvény, hogy az alapok csak olyan papírokat vehetnek, amelyre a vételt megelõzõ harminc napon belül folyamatosan legalább két befektetési szolgáltató nyilvános módon visszavonhatatlan vételi kötelezettséget jelentõ árfolyamot tett közzé. A befektetési korlátok szempontjából, az ebben a sorban kigyûjtött értékpapírok is a tõzsdén nem jegyzett értékpapírok közé sorolandók. A nyilvános értékpapíralapokra vonatkozó, a Tpt.

Source: https://magyarkozlony.hu/hivatalos-lapok/1a281b55822f3ddf4a005ace34ca3b2fbc749836/dokumentumok/b91984981cd2a4f1bdb517b7efaae44874069092/letoltes